שלום וברכות לזוגות הבאים להינשא, בימים אלו עומדים אתם בפני אחד הצעדים החשובים בחייכם - הקמת בית ומשפחה בישראל. בפתח דבריי אני מבקש לקדם אתכם בברכת מזל טוב נאמנה לרגל החלטתכם לבוא בברית הנישואין, ושמח על בחירתכם לבצע את הליך הרישום באמצעות משרדנו. רישום לנישואין הוא בדרך כלל הליך חדש ומשמעותי בחיי מרבית הזוגות, ומטבע הדברים עולות שאלות שונות ביחס להליך הרישום, כמו, מה צריך להביא? מתי אפשר להגיע? ועוד כהנה וכהנה.ובכן. הרשו לי להרגיע אתכם. הדברים הם הרבה יותר פשוטים ממה שחשבתם. כן. הליך הרישום במרבית המקרים המוחלט הוא פשוט וחוויתי, ואל תתרשמו מדעות קדומות. ראשית, עמוד זה בו אתם נמצאים כרגע נותן לכם אינפורמציה רחבה ביותר. יחד עם זאת, עוד בטרם פגישת הרישום תוכלו לברר ולקבל בשיחת טלפון את כל הפרטים הדרושים, וכן להתייעץ עמי בכל שאלה שתבקשו. כבר באותה שיחה תקבעו עמנו מראש את מועד הרישום, וכך תגיעו לרישום ללא המתנה מיותרת כשאתם שלווים ומוכנים. בבואכם אל הרבנות קריית אונו, אתם מגיעים לרבנות מאד ידידותית שתקבל אתכם במאור פנים ותהפוך את הליך הרישום לחוויה מושלמת. מח' הנישואין תלווה אתכם בכל הליך הרישום, ותעשה הכל על מנת שההליך יהיה קצר ונעים. משום כך יש חשיבות רבה לשיתוף פעולה מלא מצדכם.משרדנו ממוקם במקום נוח, שקט ולא סואן, בקומת קרקע הנגישה למתקשים בהליכה ולנכים. בסמוך למשרד יש חניה חופשית ללא תשלום. מה כבר עוד אפשר לבקש? כוס קפה? אין בעיה. רק תבקשו.לנוחותכם, הנני מפרט מה נדרש מן הזוגות לצורך הרישום לנישואין. וכאמור, הנכם מוזמנים לפנות אליי בכל שאלה או התייעצות – בטלפון או באמצעות המיילים האישיים שלי כדלהלן:טל': 03-5348820 / 03-5349510 / מייל: marriage1@walla.com / jakov@rmdko.co.il אני מאחל לכם, הזוגות הנרשמים, מזל טוב, רישום מהנה והצלחה בעתידכם המשותף.
נרשמו לנישואיןמי רשאי לערוך חופות?